# Leon XIV.a

| Leon XIV.a |
| --- |
|  (2025) Irudi gehiago |
|

|  267. Aita santu |
| --- |

 2025eko maiatzaren 8a - ← Frantzisko Hautetsia: 2025eko konklabea

|  Albanoko kardinal apezpiku |
| --- |

 2025eko otsailaren 6a - 2025eko maiatzaren 8a Elizbarrutia: Albanoko elizbarruti katolikoa

|  kardinal diakono |
| --- |

 2023ko irailaren 30a - 2025eko otsailaren 6a

|  Latinoamerikako Batzorde Pontifikaleko presidentea |
| --- |

 2023ko urtarrilaren 30a - 2025eko apirilaren 21a ← Marc Ouellet - Filippo Iannone →

|  Apezpikuentzako Dikasteroko prefeta |
| --- |

 2023ko urtarrilaren 30a - 2025eko apirilaren 21a ← Marc Ouellet - Filippo Iannone →

|  administratzaile apostoliko |
| --- |

 2020ko apirilaren 15a - 2021eko maiatzaren 26a Elizbarrutia: Callaoko elizbarrutia

|  Chiclayoko apezpiku katolikoa |
| --- |

 2015eko irailaren 26a - 2023ko urtarrilaren 30a ← Jesús Moliné Labarta - Edinson Edgardo Farfán Córdova → Elizbarrutia: Chiclayoko elizbarrutia

|  Kantziler Handia |
| --- |

 2015 - 2023 - Edinson Edgardo Farfán Córdova →

|  apezpiku titular |
| --- |

 2014ko azaroaren 3a - 2015eko irailaren 26a ← Ernst Gutting - Robert P. Reed → Elizbarrutia: Sufar

|  administratzaile apostoliko |
| --- |

 2014ko azaroaren 3a - 2015eko irailaren 26a Elizbarrutia: Chiclayoko elizbarrutia

|  San Agustinen Ordenaren Priore Nagusia |
| --- |

 2001eko irailaren 14a - 2013ko irailaren 4a ← Miguel Angel Orcasitas - Alejandro Moral Anton →

|  kardinal |
| --- |

 |
| Bizitza |
| Jaiotzako izen-deiturak | Robert Francis Prevost |
| Jaiotza | Chicago, 1955eko irailaren 14a (70 urte) |
| Herrialdea |  Ameriketako Estatu Batuak  Peru  (2015eko abuztua -  Vatikano Hiria  (2023 - |
| Bizilekua | 212 East 141st Place Peru Vatikano Hiria |
| Lehen hizkuntza | ingelesa |
| Familia |
| Aita | Louis Marius Prevost |
| Ama | Mildred Agnes Martinez |
| Haurrideak |
ikusi[erakutsi]
* Louis Martín Prevost John Joseph Prevost
 |
| Leinua | Leon XIV.a aita santuaren familia |
| Hezkuntza |
| Heziketa | St. Augustine Seminary High School 1973) San Tomas Akinokoa Eliz-Unibertsitatea (ezezaguna - 1984) Zuzenbide Kanonikoko Lizentziatura Catholic Theological Union (ezezaguna - 1982) Jainkotasunaren maisua Villanova Unibertsitatea (ezezaguna - 1977) Zientziatan graduatua : matematika San Tomas Akinokoa Eliz-Unibertsitatea (ezezaguna - 1987) Zuzenbide Kanonikoko doktorea |
| Hizkuntzak | ingelesa gaztelania frantsesa italiera portugesa alemana latina kitxua |
| Jarduerak |
| Jarduerak | apaiz katolikoa, apezpiku katolikoa, fraidea, artzapezpikua, aita, prefeta, Misiolari katolikoa, matematikaria, Erromatar prefektua eta Catholic theologian (en)  |
|
Parte-hartzailea[erakutsi]
* 2025eko konklabea 2023 Papal Consistory (en)
 |
| Jasotako sariak |
ikusi[erakutsi]
* Bailiff Knight Grand Cross of Honour and Devotion of the Order of Saint John  (2025eko otsailaren 11)  Supreme Order of Christ  Order of the Bath  (2025eko urriaren 23a)  Order of the Golden Spur  Order of Pius IX  Order of St. Gregory the Great  Order of St. Sylvester Maltako Ordena  Jerusalemgo Hilobi Santuaren Zaldun Ordena  Pro Ecclesia et Pontifice
 |
| Ideologia eta sinesmenak |
| Erlijioa | katolizismoa |
| Erlijio-ordena | San Agustinen Ordena |
|

---

 |
| vatican.va…, vatican.va…, vatican.va…, vatican.va… eta vatican.va… |
|     |
|  |

**Leon XIV.a** (jaiotza izenez, **Robert Francis Prevost Martínez**; Chicago, 1955eko irailaren 14a) Eliza Katolikoaren 267. aita santua (2025eko maiatzetik) eta estatubatuar elizgizona eta matematikaria da. Apezpikuen Dikasterioan eta Latinoamerikako Batzorde Pontifizioko presidente izan zen 2023tik, Chicagoko apezpiku 2015etik 2023ra, eta agustindarren ordenako arduradun nagusia 2001etik 2023ra bitarte.

## Biografia

Chicagon (Illinois) jaioa, Prevost San Agustinen Ordenako apaiz ordenatu zuten 1982an. Bere zerbitzuen artean, Perun lan zabala egin zuen 1985etik 1986ra eta 1988tik 1998ra: parrokiako artzain, elizbarrutiko funtzionario, seminarioko irakasle eta administratzaile gisa aritu zen. 2001etik 2013ra San Agustinen Ordenako priore jeneral hautatua, geroago Perura itzuli zen Chiclayoko gotzain gisa (2015–2023). 2023an, Frantzisko aita santuak Gotzainen Dikasterioko prefektu eta Latinoamerikarako Pontifize Batzordeko presidente izendatu zuen, eta urte berean kardinal izendatu zuen. Kargu horiek aita santu izateko hautagai gisa zuen ospea areagotu zuten.

Robert Francis Prevost Martínez 1955eko irailaren 14an jaio zen, AEBetako Chicago hirian. Louis Marius Prevost frantziar eta italiarraren eta Mildred Martinez hegoamerikarraren semea da. Bi anaia ditu, Louis Martin eta John Joseph. Frantses jatorriko deitura du: antzinako kargu baten izena da, egungo frantsesez *prévôt*, euskaraz probestu.

Bigarren hezkuntza Aita Agustindarren Seminario Txikian egin zuen, eta 1973an graduatu zen. Villanova Unibertsitatean (1973-1977), Matematika Zientzietako gradua lortu zuen, Filosofiako espezializazio batekin batera.

Eleaniztuna da, ingelesez gain, gaztelaniaz, italieraz, frantsesez eta portugesez ere hitz egiten baitu, eta latina eta alemana irakurtzen ditu.

2015ean, Peruko herritartasuna lortu zuen.

#### Bizitza erlijiosoa

1977ko irailaren 1ean, San Luiseko Nuestra Señora del Buen Consejo Agustindar Probintziako San Agustinen Ordenako nobiziatuan sartu zen. 1978ko irailaren 2an egin zuen erlijiozko botoen lehen profesioa, eta profesio solemnea 1981eko abuztuaren 29an. 1982ko ekainaren 19an, Jean Jadot artzapezpikuak Erroman apaiztu zuen. Ordenatu ondoren, Peruko Chulucanas misioan lan egitera bidali zuten (1985-1986), katedraleko parrokiako bikario eta elizbarrutiko kantziler zela.

1987tik 1988ra, bokazio-pastoralaren sustatzaile izan zen Estatu Batuetan, eta Nuestra Señora del Buen Consejo Agustindar Probintziako misioen zuzendari Olympia Fieldsen. Gainera, bere probintziako misioetarako dirua biltzen aritu zen, batez ere Chulucanas misiorako.

1988an Perura itzuli zenean, Trujilloren misiora bidali zuten, Chulucanas, Iquitos eta Apurímaceko Bikariotzetako hautagai agustindarren prestakuntza komuneko proiektuaren zuzendaria izateko. Bertan, komunitateko priore (1988-1992), prestakuntza-zuzendari (1988-1998) eta botodunen maisu (1992-1998) izan zen.

Trujilloko artzapezpikutzan, bikario judizial (1989-1998) eta Seminario Nagusian Zuzenbide kanoniko, Patristika eta Moraleko irakasle gisa aritu zen. Martin Clemensek apaiz prestakuntza zentroko ikasketa zuzendari ere izendatu zuen eta errektore enkargatua izan zen urtebetez.

Monserrateko Andre Mariaren parrokia (1992-1999) eta Andre Mariaren kapera, Elizaren Ama (Casciako Santa Rita parrokia), sortu zituen, 1988 eta 1999 bitartean. 1998an Chicagoko Nuestra Señora del Buen Consejo probintziako prior aukeratu zuten, 1999ko martxoan kargua hartzeko.

Alberto Fujimoriren gobernuan, *Fujimorato* ezizenaz ezaguna, perutar presidentearen krimenen aurrean izan zuen jarrera kritikoagatik nabarmendu zen Robert Prevost apezpikua, bereziki Peruko Armadak, Grupo Colinak, herrialde hartako terrorismoaren garaian egindako Giza Eskubideen urraketak azpimarratuz. Ustelkeria politikoa salatzean ere irmoa izan zen. Gai horiekiko sentiberatasuna bortizkeria politikoak eta ezberdintasunak markatutako gizarte baten errealitate sakonenekiko gertutasunak eragina izan zuen (Lambayequeko eremu malkartsuetatitik urrun eta ia ahaztuta zeuden herrietara zaldiz joatera iritsi zen misiolari konpromisoagatik). Giza Eskubideen defendatzaile gisa ere nabarmendu zen, bere ahotsa altxatu baitzuen talde gerrillari eta terroristaren odol indarkeriaren aurka Sendero Luminoso, ideologia marxista-leninista-maoistako erakundea, barne gatazka armatuan zehar atentatu eta sarraski ugariren arduraduna.

2001ean, agustindarren Ohiko Kapitulu Orokorrak Prevost aukeratu zuen prior orokor gisa. Sei urteko bigarren agintaldi baterako hautatu zuten, 2007an. «Augustinianum» Institutuko moderatzailea izan zen, baita bere Ordenaren eta Vatikanoko dikasterioen arteko harremanen arduraduna ere.

2013tik 2014ra Chiclayoko San Agustin Komentuko prestakuntza zuzendaria, eta Nuestra Madre del Buen Consejo probintziako lehen kontseilari eta bikario probintziala ere izan zen.

## Aita santu gisa

2025eko maiatzaren 8an, aita santu aukeratu zuten, eta Leon XIV.a izena hartu zuen; Ameriketako Estatu Batuetan eta Ipar Amerikan jaiotako lehen aita santua da.

Estatubatuar nahiz perutar herritartasuna duen lehen aita santua da, San Agustinen Ordenako lehena, eta San Agustinen Araua jarraitzen duten aginduen artean, zazpigarrena.

2026ko maiatzean, agintean izan eta urtebetera, bere lehen entziklika kaleratu zuen: Magnifica Humanitas.

## Erreferentziak

## Kanpo estekak